Drikkekar

**Drikkekar** er mindre kjerald ein kan buka til å drikka frå. Drikkekar kan vera av mange ulike materiale og utformingar, avhengig av kulturen dei kjem frå, føremålet med dei og ulike drikkeskikkar. 

## Materiale
Dei eldste menneska kan ein gå ut frå drakk frå handa, men etterkvart laga dei truleg drikkekar av forgjengeleg materiale som blad, tre og plantehylster, som graskar og kokosnøtter. Dyremateriale som skjel og lêr blei også nytta. I bronsealderen var drikkehorn vanlege, og er særleg kjende i bruk blant germanske stammar. 

Drikkekar av glas var i bruk frå romartida. Tynt, gjennomskinleg porselen blei teke i bruk i Kina på 600- eller 700-talet. Elles var andre former for keramikk (steingods, fajanse) og metall (gull, sølv, tinn, blikk) vanlegast fram til moderne tid. På 1900-talet tok ein i bruk plast og papp til å laga drikkekar.


Cup, metal, handle MET 16.10.438 view 1.jpg|Metallkrus frå Egypt, ca. 1550–1458 f.Kr.
Roman drinking glass (M.A.N. 1995-69-3) 01.jpg|Romersk drikkeglas frå 200-talet f.Kr.
Trinkhorn Oslo.JPG|Drikkehorn, ca. 1300, Kulturhistorisk Museum, Oslo
Kirchenschatz Stadtpfarrkirche Rapperswil - Messkelch Spätrenaissance 1611 - Stadtmuseum Rapperswil 2012-12-01 16-24-57.JPG|Altarkalk i sølv frå 1611
Germany Ivory beaker with bear hunt.jpg|Tysk elfenbeinsdrikkekar frå 1700-talet
Dragon-ship-shaped ale bowl, Smaland, undated, birch wood, painted red and black, with remnants of shields along the sides - Nordiska museet - Stockholm, Sweden - DSC09765.JPG|Svensk ølbolle i tre
Taha wai (Maori water vessel) on display at Te Papa.jpg|Utskore flaskegraskar (kalebass) frå 1800-talet frå New Zealand.


## Form
Ein vesentleg skilnad mellom ulike drikkekar er om dei har hankar eller ikkje. Glas, beger og kalkar er ofte hankelause, medan koppar, krus og staup som regel har hankar. Botnen kan vera flat eller meir runda, eller drikkekara kan vera opphøga på ein stett eller fleire føter.

Mange drikkekar er utan lok, medan andre kan vera lukka og lettare kan transporterast. Flasker som felflasker, lommelerker og vassflasker og ein del krus og koppar er døme på drikkekar med lok.

Ein del drikkekar kan ha finurleg utforming, som tvillingbollar, der to drikkekar er sett saman til eitt.


Kantharos a forma di testa di satiro, 600-580 ac. ca, da cortona, MAN fi.JPG|Kantharos med to hankar
Staup, Norsk Folkemuseum NF.1992-0630.jpg|Norsk staup med to hankar
ChopeBouleau.jpg|Trekrus med hank
Tümmler (Glas).jpg|Frankiske drikkeglas frå 600-talet
Silver Tea Cup & Lid (4276154456).jpg|Tekopp i sølv frå Qing-dynastiet
Blue stream sake cup 01.jpg|Rund sakekopp frå Japan
IV Feria de Anticuarios y Decoradores - Mate galleta ancha con pico.jpg|Matékopp med føter frå Argentina.
Drinking Vessel, Netherlands, c. 1670, glass - Brooklyn Museum - DSC09127.JPG|Drikkeglas med stett frå Nederland frå rundt 1670.


## Innhald
I tillegg til vatn har ein historisk utvikla drikkekar til andre drikkar, som alkohl. I Sumer og Det gamle Egypt var øl og vin ubteidd. Frå Hellas i antikken kjenner ein ulike vinbeger som kylix, fhiale, skyphos og kantharos. I dag finst det mange ulike drikkeglas for vin, som raudvinsglas, sjampanjeglas, sherryglas og så vidare. Ein spesiell variant av vinglaset er rømer, med tjukk, dekorert stett, som blei utvikla i Rhinområdet på 1400-talet.   

Allereie frå romartida fanst eigne drikkekar for øl, av leire, glas eller sølv. I moderne tid finst det ei rekkje ulike typar ølglas for ulike typar øl, som tynne, høge glas for kveiteøl. I tillegg til glas kan ein bruka krus og og seidlar.   

Til andre drikkar finst det også eigne glas, som whiskyglas, martiniglas eller cocktailglas. 

Til varme drikkar treng ein drikkekar ein kan bruka utan å brenna seg. Til te blei det til dømes utvikla tekoppar i Kina. Etter at varme drikkar som te, kaffi og kakao blei innført til Europa på 1500-talet blei det utvikla nye drikkekar til dei. Tradisjonelle drikkekar av metall passa ikkje til dei varme drikkane, ettersom kondiktiviteten gjorde at ein kunne brennga fingrar og munn. Derfor byrja ein importera porselen frå Kina og etterkvar å laga eigne europeiske te- og kaffikoppar.    


Dancing woman krotala BM 1920,0613.1.jpg|Gresk kylix til å drikka vin av.
Chinese - Wine Beaker - Walters 542183 - Profile.jpg|Gu, eit kinesisk drikkekar for vin.
Red Wine Glass.jpg|Raudvinsglas
2004-10-23 Römer klein.jpg|Rømer
Pilsner Glass (Standard).svg|Kveiteølglas
Export hell seidel steiner.png|Ølseidel
Zwei Bierstiefel.jpg|Bierstiefel
Champagne glass empty.jpg|Sektglas
Coffee cup from Turkey, Ottoman period, late 19th-early 20th century, silver, porcelain.JPG|Osmansk kaffikopp


## Bruk
Ein del drikkekar særmerker seg ved å ha særskilde bruksområde eller ei symbolsk tyding. Altarkalk er eit døme på eit drikkekar med religiøs tyding i kristne gudstenester. Pokal er eit kar som blir brukt til premiering, og sjeldan til å drikka frå.


青銅觶-Ritual Wine Cup (Zhi) MET DP219739.jpg|Kinesisk rituelt vinstaup frå 1000-talet f.Kr.
Girls dancing around the altar for Artemis, 500 BC, AM Brauron, Bram04.jpg|Kvinner som dansar rundt eit altar på eit gresk rituelt kar frå rundt 500 f.Kr.
Byzantine - Chalice with Apostles Venerating the Cross - Walters 57636 - Profile.jpg|Bysantinsk altarkalk som viser apostlane, frå 600-talet.
Kiddush cup for marriage, Breslau (3561574100).jpg|Jødisk kiddusjkopp frå Breslau til bruk ved vigslar.
Tenth Panchen Erdeni tea cup IMG 5893 Great Lama Temple Beijing - Jietai Building qianlong era temple treasures.jpg|Tekopp frå Kina, brukt av den 10. Panchen Erdeni (Panchen Lama). No ein del av skattane ved Yonghe-tempelet i Beijing.
Betty Ford's tennis trophy.JPG|Tennistrofé med form som ein symbolsk kopp.

## Kjelder

----
**Denne artikkelen bygger på «[[:de:Trinkgefäß|Trinkgefäß]]» frå ,  den 1. august 2019.*  
** oppgav desse kjeldene:
*** Fritz Kämpfer: *Becher Humpen Pokale*. Stauffacher-Verlag, Zürich 1977, ISBN 3-287-00084-5
*** Keramikmuseum Westerwald, Uwe Chr. Finke (Bearb.): *Drinck mich aus und schenck mich ein: Trinkgefässe aus fünf Jahrtausenden*. Rastal, Höhr-Grenzhausen 1991, ISBN 3-921548-47-0
*** Stadt Paderborn (Hrsg.): *Schank- und Trinkgefäße aus vier Jahrtausenden*. Paderborn 1996.